
SE 

PHTHISI  PULMONALI. 


Auctore  Thoma  Elliot 


T^HTHISIS  Pulmonalis  summam  attentid- 
nem  medicor urn  Britannicorum  jure  sibi 
vindicat,  quippe  quae  adeo  frequenter  in  hac 
insula  sese  ostendit,  ut  morbus  endemicus  Mag¬ 
nae  Britanniae,  vel  Morbus  Anglicus,  haud  ra¬ 
ro  nominatur ;  et  inter  eos  qui  s^vitiae  ejus 
obnoxiores,  pleno  nempe  vigore  adolescentiae, 
et  decoris  maxime  florentes,  stragem  immanem 
efficit.  Hinc  veniam  facile  dandam  esse  mihi 
spero,  quod  de  hac  te  iii  animo  erat  disceptare, 
quamvis  nihil  novi  aut  incogniti,  quod  dicam, 
habeo. 

A  ,  Accuratissimus 

Accuratissimus  sagacissimusque  S yden ha¬ 
mi  us  tradidit,  quod  phthisis  pulmonalis  duos 
trientes  eorum,  quos  morbi  chronici  jugulant, 
interficeret.  Alio  loco  statuit,  morbos  chroni¬ 
cos  tertiam  fere  hominum  partem  necare  :  his 
itaque  proportionibus  positis,  patebit  phthisin 
pulmonalem  quadraginta  millia  hominum,  et 
amplius,  in  hac  insula  quotannis  absumere.  Et 
a  diebus  Sydenhamii  numerum  ex  phthisi 
mortuorum  potius  auctum  quam  imminutum 
veri  est  simile.  Londini',  ut  quidam  statuunt, 
proportio  ad  partem  quartam  attingit*  ;  et  in 
Bristol  et  Shrewsbury,  et  quibusdam  regioni¬ 
bus  ruralibus  Scotiae  f ,  usque  major  habetur. 
Londini,  numerus  ex  phthisi  mortuorum  per 
spatium  centum  annorum  proxime  actorum,  a 
tribus  millibus  fere  ad  quinque  millia  quotan¬ 
nis  extendere  ducebatur  j: :  unde  pateat  quam 

lethalem 


*  ‘‘ London  Bilis  of  Mortality.’* 

f  Beddoes  “  on  CoDsumption,*'  p.  2.  et  3.  p.  87. 
et  seq. 

X  Heberden^s  “  Observations  on  thc  Incfease 
and  Decrease  of  Diseases,**  p.  42, 

lethalem  stragem  hic  morbus  in  Magna  Bri¬ 
tannia  efficit,  et  sententiam,  luculenter  dictam, 
nostri  celeberrimi  Gregorii,  in  sua  disserta¬ 
tione  inaugurali  eloquentissima,  evincit :  ‘‘  Pau¬ 
ci  sunt  quibus  cognati,  familiares,  aut  amici, 
hac  peste  abrepti,  non  sunt  lugendi.  Misera 
haec  tabes,  s^va,  atrox,  et  insensibilis,  teneros 
et  amabiles  depascens,  caede  et  luctu  patriam 
implet.” 

Phthisis  pulmonalis  a  clarissimo  Cul le¬ 
no,  in  suo  Nosologiae  systemate,  his  verbis  de¬ 
finitur  :  “  Corporis  emaciatio  et  debilitas,  cum 
tussi,  febre  hectica,  et  plerumque  expectora- 
tione  purulenta.”  Quae  definitio,  quamvis  op¬ 
tima  sit,  naturam  morbi  forsitan  tantummodo 
in  stadiis  provectioribus  describit :  talia  autem 
signa  qualia  stadium  primum  bene  denotant, 
melius  intelligentur  ex  pleniore  horum  recen¬ 
sione,  postea  scilicet  in  descriptione  danda. 

Laesiones  pulmonum  ex  quibus  phthisis  pul-  > 
monalis  §uam  ducere  originem  habetur,  sunt 
haemoptysis ;  suppuratio  a  pneumonia  induc¬ 
ta  ;  catarrhus  ;  asthma;  et  tubercula.  .  Omnes 
tamen  ex  quatuor  causis  primis  recensitis  sine 

tabe 

tabe  subsequente  sese  adeo  frequenter  conspi¬ 
ciendas  dederunt,  et  tubercula,  ut  patet  sectio¬ 
nibus  cadaverum,  tam  vulgo,  vel,  ut  ita  dicam, 
fere  semper  adsunt  in  pulmonibus  hac  labe 
mortuorum  *,  ut  mihi  placet  in  pr^sentia  non 
nisi  de  phthisi  tuberculosa  disserere.  Ita  placet 
propterea  quod  h^moptylin  in*  constitutione 
integra  vel  causis  interniS'  quasi  plethora,  vel 
malis  extrinsecus  illatis,  exempli  gratia,  vulne¬ 
ribus  pulmonum,  orientem,  %aepe  sanatam  sine  ^ 
phthisi  subsequente  videmus  ;  nec  minus  quod 
in  pluribus  casibus,  in  novem  forsitan  ex  de- 
ceni,  haemoptysis  non  insultui  phthiseos  anteit, 
sed  quasi  signunl  ejus  tantummodo  evenit.  In 

;  nr.  ■' i.y  ■  abScessu  ' 

-  > ! '  .  i  .  .i  ;  V  h  :  f,  I  1 1  A  ‘  f  ^  -  S  H;  i 

f'-  - - - - : - . '  '  . . . .  . — 

v-j  j.-  ‘  'y  ■  -  '  > 

*  Sim  MONS  Observations  on  Consumption,** 
ubi  dicit,  “  D£  ail  the  dead  bodies  of  those  who 
died  of  phthisis,  which  I  have  had  an  opportu-  ' 
nity  of  inspecting,  and  thefc  have  been^many,  I  ne-  j 
ver  found  tubercles  totally  wanting.’*  Alii  medici 
etiam  magni  nominis  et  experientiae,,  quibus  copia 
fuit  multas  sectiones  cadaverum  phthiseos  mortuo¬ 
rum  conspiciendi,  sese  per  multos  annos  duos  tan-  , 
tum  aut  tres  casus  quibus  tubercula  non  pulmonibus 
^dfuerunt,  vidisse  testantur. 

.abscessu  pulmonum  ex  pneumonia  oriente, 
cum  pulmones  sani  et  constitutio  bona  antea 
fuerint,  si  pus  sincerum  sit,  et  libere  et  sine  . 
difficultate  exscreatum,  interdum  non  superve¬ 
nit  febris  hectica,  et  ulcus  haud  raro  gradatim  . 
sanescit.  Catarrhus  vulgo  lenis  morbus  est,  et  _ 
quibus  aliter  prospera  valetudine  gaudentibus,  >• 


neque  phthisica  labe  imbutis,  plerumque  faci-  ^ 
le  aufertur :  quandoque  autem  multos  persti-^^ 
terit  annos  sub  forma  catarrhi  chronici,  neque  ^ 
phthisin^  inducens  :  sub  quo  scilicet  statu,  cum  > 
aegri  provectiore  ^tate  sint,  potius  in  peri- 
pneumoniam  iiotham  s,eu  hydrothoracem  dila- 
bitur.  In  hydrothorace,  quam  in  phthisi, 
asthma  etiam  ssepius  terminatur  ;  aegro  per 
spatium  multorum  annorum  gravibus  frequen- 
tibusque  paroxysmis  vexato. 

Igitur  haec  omnia  pro  causis  formationem 
tuberculorum  promoventibus,  sive  inflamma¬ 
tionem  in  eis  jam  formatis  excitantibus 'et  ita 
demum  phthisin  cientibus,  ut  statuam  allicior ; 
neque,  quasi  laesiones  pulmonum,  quibus  haec 
utpote  sequela  attribui  potest,' sine  tuberculis 
intervenientibus,  ista  habenda  esse  puto  ;  bene 


enim 

enim  cognitum  est,  tubercula  quandoque  in 
pulmonibus  inventa  esse,  etiamsi  nulla  pecto¬ 
ris  affectio  sentita  fuerit  dum  aeger  viveret 
In  talibus  autem  casibus,  confitendum  est,  tu- 
'  bercula  fere  semper  parva  et  perpauca  esse : 
unde  facillime  pateat  haec  sine  incommodo  us¬ 
que  donec  vel  functiones  pulmonum  sua  mole 
et  numero  impedire  inceperint,  vel  aliquid  in¬ 
flammationis,  sive  causis  fortuitis,  sive  muta¬ 
tionibus  quibusdam  in  substantia  eorum  induc¬ 
tum  fuerit,  existere  posse.  Igitur  in  hoc  statu 
quiescente,  an  tubercula  adsint,  necne,  vix  pro 
comperto  habere  possumus.  Quando  phthisis 
pulmonalis  accedit  sine  tuberculis  pulmones 
infestantibus,  (quod  quidem  ex  causis  jam  dic¬ 
tis  vi  majore  agentibus,  vel  per  spatium  tem¬ 
poris  longum  perstantibus,  evenire  posse  cre¬ 
do),  morbus  in  genere  vix  aliter  a  phthisi  tu¬ 
berculosa  distinguitur,  nisi  quod,  caeteris  pari¬ 
bus,  minore  stipatur  discrimine.  Quamobrem 
ratio  generalis  medendi  utrisque  commoda  fue¬ 
rit  ;  praxi  scilicet  ad  signa  aptata. 

Phthisis 


*  SiMMONS  “  on  Gonsumption,*’  p.  9, 

Phthisis  pulmonalis  fere  semper  initium  ca¬ 
pit  cum  tussicula  sicca  et  curta,  ita  parva  qui¬ 
dem  et  leni,  ut  ipse  aeger  pro  nihilo  habet ; 
immo,  se  conscium  esse  tussiendi  cum  admo¬ 
neatur  ab  amicis  saepe  denegat ;  usque  donec, 
cum  diu  perstiterit  sensim  aucta,  animum  ad 
illam  intendere  denique  coactus  fuerit.  Talis 
tussis,  in  quibusdam  casibus,  per  menses  ali¬ 
quot  vel  etiam  annos  perstiterit,  sine  aliis  affec¬ 
tionibus  inductis ;  quandoque  etiam  frigidio¬ 
ribus  tantummodo  tempestatibus  anni  sese 
aperte  prodiderit,  ^gro  immuni  relicto  aestivo 
tempore ;  et  ita  res  sese  habuerint  forsitan 
per  spatium  quorundam  annorum.  Postquam 
autem  saepe  convaluerit  et  relapsus  fuerit  aeger, 
alia  signa  denique  accedunt,  vestigia  tussis 
(quae  ipsa  nonnunquam  ab  initio  violenta  est, 
necnon  molesta,  et  multis  malis  stipata)  ple¬ 
rumque  haud  tarde,  sed,  niorbo  pravo  exist- 
ente,  ocyssime,  sequentia  ;  quae  sunt,  sensus  an¬ 
gustiae  vel  molestiae  circa  praecordia,  nonnulla 
dyspnoea  stipatus ;  respiratio  ab  ulla  actione, 
vel  etiam  motu  levi  corporis,  praecipue  quando 
in  altitudinem  ascenditur,  facilis,  nec  parum, 

citatu  ^ 

citatu ;  appetentia  cibi  imminuta ;  corpus  et 
vires  dilabuntur  j  aegro  pigro  et  languido  fac¬ 
to.  frigus  quasi  admissum  aeger  persentiscit; 
raucedo  est  facilis  inductu  ;  vagi  dolores  nunc 
in  thorace  ducuntur,  unaquaque  lancinantes, 
et  postquam  magis  fixi  devenerint,  locum  te¬ 
nent  vel  sub  sterno  vel  quandoque  etiam  in 
uno  seu  altero  latere,  quod  in  latus  decubitus 
difficilis.  Saepe  adsunt  algores,  quandoque 
etiam  horrores,  quos  excipiunt  paroxysmi  ca-? 
lidi,  erubescentia  faciei  et  ardoribus  pedum  et 
manuum,  praecipue  vespere  stipati,  in  sudores 
auroram  versus,  caput,  cervicem,  et  pectus 
maxime  occupantes,  denique  abeuntes.  Sitis 
haud  parum  urget  hoc  stadio  morbi ;  urina 
est  alte  colorata,  mane  sedimentum  copiosum 
furfuraceo-rubrum  depositura.  Astringitur 
alvus.  Tussis  nunc  et  frequentior  et  gravior 
devenit,  aegrum  cubitum  iturum  fere  semper 
corripit  paroxysmus  tussiendi,  multo  mand 
nonnunquam  iterandus.  Nunc  quoque  mucus 
viscidus,  praecipue  mane,  ejicitur  ;  qui  tandem 

copiosior  fit  et  magis  opacus,  saepe  subdulcis 

» 

vel  qua^i  salinus  sapit,  quandoque  strias  san¬ 
guineas 

guineas  ostendit ;  colorem  flavum  aut  subviri¬ 
dem  sensim  induit,  speciem  puris  referens. 

Morbo  ingravescente,  tussis  magis  atque 
magis  urget,  frequentior  fit  atque  molestior, 
nocturno  tempore  maxime  infesta.  Sputa  pu¬ 
rulenta  majore  copia  ejiciuntur,  odore  foetido 
neque  sapore  jucundo  saepe  imbuta  ;  et  in  ca¬ 
sibus  perpaucis  parva  ex  genere  calcareo  con¬ 
creta,  tussi  rejecta  sunt.  Respiratio  difficilior 
evenit ;  instant  urgentque  emaciatio  et  debili¬ 
tas,  quibus  oedemata  pedum  et  talorum  nunc 
sese  adjungunt."  Exacerbatio  hectica  vesper- 
tina  gravior  accedit,  quam  nunc  excipiunt 
profusi  sudores  cblliquentes,  cum  diarrhoea 
molesta,  vel  stipati  vel  alternantes.  In  mulie¬ 
ribus  nonnullis,  quibus  scilicet  menstrua  rite 
et  tempestive  effluxerunt,  morbo  progrediente, 
et  interdum  neque  adhuc  longe  progresso, 
haecce  effluere  desinunt ;  in  aliis  autem  men¬ 
strua  sese  propriis  horis  ostendere  perstant, 
etiam  cum  misera  aegrae  tam  debiles  fiant  ut 
vix  ab  uno  latere  conclavis  ad  alterum,  nemi¬ 
ne  adjuvante,  ambulare  Valeant.  In  stadiis 
"  provectioribus  phthiseos  sitis  sjcpe  minime 

B  molesta 

'  molesta  est,  quandoque  autem  aliter  evenit ,  os 
humidum  ;  lingua  enitet,  sordium  expers.  Sta¬ 
dio  ultimo  progrediente,  sensus  molestiae  duci¬ 
tur  in  ore  et  faucibus,  quippe  paululum  in¬ 
flammatis,  dolore  sub  deglutitione  stipatus  ;  et 
per  dies  aliquot  ante  accessum  mortis  hae  par- 

I 

tes  etiam  aphthis  plus  minus  teguntur. 

Per  totum  cursum  morbi  pulsus  fere  semper 
multum  frequentiores  solito  micant,  circiter 

) 

nonaginta  in  momento  horae,  ab  ineunte  fort^ 
stadio ;  morbo  autem  ingravescente,  frcquen- 
tissimi  quidem  fiunt,  a  centum  et  viginti  us¬ 
que  ad  centum  et  quadraginta  eodem  tempore 
micantes.  In  omni  fere  stadio  phthiseos,  san¬ 
guis  emissus  et  jam  concretus  superficiem  al¬ 
bam  coriaceam  ostendit.  Appetentia  cibi,  in 
stadiis  febris  hecticse  provectioribus,  multo  mi¬ 
nus  prostrata  est  quam  in  ulla  alia  febrium 
specie  \  facies,  tabe  vires  eundo  acquirente,  fit 
pallida,  et  interdum  quasi  illota  ;  et  exacerba¬ 
tione  hectica  perstante,  macula  florida  circum¬ 
scripta  genam  utramque  occupat.  Tunica 
conjunctiva  oculi  speciem  margaritarum  refert, 
tieque  vasa  sanguinea  ostendens ;  debilitate  et 

emaciationc 

emaciatione  magnopere  auctis,  decidunt  capilli, 
ungues  fiunt  adunci ;  tanta  quidem  nonnun- 
quam  est  emaciatio  ut  corpus  vere  fiat  nihil 
aliud  nisi  ossa  cuti  inducta.  In  hoc  morbo, 
etiam  ut  signa  hectica  adsint,  sensorium  tamen 
laesioni  vix  obnoxium  esse  ducitur,  mente  ad 
'finem  integra  interdum  perstante.  Quidam 
phthisici  delirio  nunquam  corripiuntur,  et  in 
aliis  ubi  quidem  delirium  evenit,  non  nisi  pro 
certo  mortis  praenuncio  habeatur.  Attamen 
saepe  'accedit  aegrum  subito  et  sine  conatu, 
quasi  syncope  e  medio  tolli  ;  et  morbus  quan¬ 
doque  talem  passus  est  terminationem  ubi 
s£gvi  e  lecto  surrexerant,  et  sese  vestibus  in¬ 
duerant,  more  solito  ;  vel  etiam  cum  cibum, 
haud  sine  appetitu,  capere  pararent ;  vel  de¬ 
mum,  ut  aere  puro  fruerentur,  sedem  in  curru 
tenerent  ;  sine  discrimine  mortis  statim  appro¬ 
pinquantis,  eo  tempore  quam  quibusdam  heb¬ 
domadis  proxime  actis  evidentiore. 

Signa  supra  dicta  cursum  modo  breviorem 
modo  longiorem  perficiunt ;  et  ordo  et  vires 
eorum  pro  rebus  et  casibus  variant.  Alii  qui¬ 
dem  hoc  morbo  paucis  mensibus  a  primo  ejus 

insultu 

insultu  e  vivis  abripiuntur,  ut  in  regionibus 
•  calidioribus  Europae,  in  Italia  nempe  et  Lusi- 

r 

tania,  haud  raro  evenire  fertur ;  eti  usque  apud 
nos  tabidi  quandoque  moriuntur  tribus  aut 
quatupr  hebdomadis  yix  elapsis  ex  quo  tempo¬ 
re  primo  conqueri  coeperunt.  Alii  autem  per 
spatium  multorum  annorum  signis -phthisicis 
aestivo  tempore  abeuntibus,  hyemali  redeunti- 
bus,  et  denique  mortalibus  evadentibus,  affecti 
'fuerint.  Morbum  nunc  pro  breviore  tempore, 
nunc  pro  longiore,  persistere '  observatum  est  j 

I 

modo  vix  quatuor  menses,  quandoque  etiam 
duos  annos  miserrime  urgentem ;  et  spatium 
quo  currit  quandam  habere  rationem  aetati 
aegri  (quae  a  decimo  septimo  ad  trigesimum 
quintum  annum  vitae  pateat)  quidam  pro  cer¬ 
to  perhibent  Quandoque  nonnulla  ex  sig¬ 
nis  solitis  per  totam  aegrotationem  sese  nun¬ 
quam  ostendunt.  Quidam  phthisici  vix  ullam 
patiuntur  dyspnoeam  ;  alii  diarrhoea  et  sudori¬ 
bus  nocturnis  parum  vexati  sunt ;  et  cum  haec 

ambo 


^  Stark’s  “  Works,”  p.  25. 


DE  PHTHISI  PULMONALI. 


^3 


ambo  in  eodem  aegro  accedunt,  sese  invicem 
s^pe  excipiunt,  scilicet  uno  nunc  imminuto", 
altero  aucto,  et  ita  alternis  vicibus.  Hectica 
febris  quandoque  lenis  est  admodum  ;  nunc  do¬ 
lor  thoracis,  nunc  expectoratio  purulenta  om¬ 
nino  abest ;  et  quidam  phthisici  tussis  exper¬ 
tes  commemorantur.  “  Vide  tabem  mortife¬ 
ram,”  {verba  sunt  Doctoris  Heberden),  “  ubi 
pulmones  inventi  sunt  penitus  corrupti,  et  ta^ 
men  per  totam  aegrotationem  sanguis  nullus 
exscreatus  erat,  nullus  fuerat  pectoris  dolor,  ne¬ 
que  ulla  difficultas  in-utrumlibet  latus  cuban- 

% 

In  cadaveribus  tabidis  sectio  haecce  demon¬ 
strant.  Thorace  rimata,  adhaesiones  plus  mi¬ 
nus  amplae  inter  pleuram  costalem  et  pleuram 
pulmonalem,  seu  hancce  posteriorem  inter  et 
partem  pleurae  diaphragma  vel  pericardium 
tegentem,  conspiciuntur.  Tubercula  autem 
saepius  adsunt.  Haecce  adhuc  parva,  neque 
suppuratione  inducta,  corpuscula  sunt  rotunda 

atque 


*  Heberden  Commentarii,  p.  317. 

atque  firma,  coloris  albidi,  et  consistentiae  du¬ 
ritiem  cartilaginis  referentis.  Variant  mole,  a 
minima  granula  usque  ad  dimidium  digiti 
transversi  in  diametro  patentia  ;  sunt  mollia  et 
lucentia,  et  quando  secta  structuram  homoge- 
neam  ostendunt»  Nisi  inflammata  sint,  neque 
vesiculae  neque  ^cellulae,  autavasa  sanguinea, 
etiam  cum  microscopo,  in  illis  conspici  pos¬ 
sunt  Ex  tuberculis^majoribus,^  alia  inflam¬ 
mata,  alia  etiam  suppurata  inveniuntur.  -  Sup¬ 
purata,  nisi  rupta,  fluido  crasso  atque  albo, 
speciem  puris  referente^»  impleta  sunt.  Cavita¬ 
tes  horum  diversae  sunt  mole,  quaedam  vix  no¬ 
tabiles,  aliae  dimidium  transversi  unguis  vel 
etiam  amplius  in  diametro  patentes ;  quae  ma^ 
jorem  habent  molem,  plerumque  foramen  ro¬ 
tundum  in  sese  admissum,  ex  ramo  bron chia¬ 
rum,  ostendunt.  Quod  ex  tuberculis  post 
suppurationem  perfectaih  et  materiem  ex¬ 
haustam  maneat,  non  nisi  tenuis  capsulae  spe¬ 
ciem  refert.  Vomicae  majore  mole  etiam 

quandoque 


*  Stark’s  **  Works/’  p.  26. 

quandoque  adsunt,  quasi  tres  aut  quatuor  digi¬ 
tos  transversos  in  diametro  patentes,  speciem¬ 
que  priorum  fere  referentes ;  non  autem  so¬ 
lummodo  cum  bronchiis  sed  inter  semetipsas 
quoque  diversis  foraminibus  communicantes. 
Quae  partes  pulmonum  tuberculis  proximae 
sint  consistentiam  densiorem  naturali,  pr^ser-^ 
tim  si  haec  numerosa  existunt,  fere  semper  ha¬ 
bent,  neque  aerem  transmittunt ;  et  rami  ma¬ 
jores  arteriarum  et  venarum  pulmonarium,  vo¬ 
micis  appropinquantes  (his  mempe  mole  haud 
ita  parva  existentibus)  sese  subito  contrahunt, 
et  partes  suas  concavas  substantia  fibrosa  fere 
expletas  ostendunt,  quandoque  etiam  per  par¬ 
tem  aliquam  sui  cursus,  forte  digitum  trans¬ 
versum,  partibus  vicinis  vix  adhaerent.  Haecce 
contractio  vasorum  in  vomicas  currentium  ad¬ 
mirationem  vix  non  excitare  potest,  quippe 
quae  naturam  providentem,  ut  haemorrhagiis 
subito  fatalibus  eventuris  occursum  esset,  de¬ 
monstrat.  Ramuli  bronchiarum  autem  vix 
unquam  contracti  conspiciuntur 


*  Stark’s  ‘‘Works,’*  p.  29. 

Utpote  nulla  structura  glandulosa  in  mem¬ 
brana  qua  sita  sunt  inventa,  veri  est  simile 
quod  tubercula  in  tela  cellulosa  quae  cellulas 
pulmonum  aerem  accipientes  inter  sese  innec¬ 
tit,  formantur :  ad  latus  internum  tracheae,  ubi 
folliculi,  nunquam  conspiciuntur  tubercula. 
Minora  saepe  in  globum  conglomerantur,  quae_ 
haud  absimile  est,  concrescunt,  tuberculum¬ 
que  unum  magnum  efformant  *. 

Doctor  BAiLLiEf,  alteram  speciem  tuber¬ 
culorum,  molli  indole,  neque  pulpae  absimili, 
et  colore  subfusco  gaudentium,  pulmonibus 
etsi  rarissime  accedentem,  commemoravit.  Ta¬ 
lia  tubercula  grossulae  uvae  mole  adaequant, 
superficiei  pulmonum  maxime  assidentia,  ne¬ 
que  in  suppurationem  abeuntia. 

Glandulae  lymphaticae  ad  radicem  pulmo¬ 
num  sitae,  saepe  etiam  laesae  conspiciuntur;  et  ut 
quibusdam  placet,  species  discreta  tabis  ita 

constituta 

✓ 

■  !■  ■■  I  ■  ...  ,,  „  — 

*  Baillie’s  **  Morbid  Anatomy,*’  p.  68. 

t  Ibid.  p.  71. 

constituta  est  in  qua  nempe  aeger  frequen- 
tius  tussiat,  dolore  majore  et  dyspnoea  urgenti¬ 
bus.  Quam  phthisis  a  tuberculis  oriens  minus 
insidiose  surripere  habetur  ;  neque  tamdiu  la¬ 
tet.  Glandulas  thoracis  lymphaticas,  in  phthi¬ 
si  vulgari  a  tuberculis  oriente,  saepe  subnigras 
esse  monemur,  quandoque  etiam  aliquid  spe- 
ciem  cretae  humectatae  referens  ostendentes  f. 

Jn  phthisi  pulmonali  multum  variat  ratio’' 
laesionis  in  variis  partibus  pulmonum^  aegri 
ejusdern,  haud  minus^  quam  in  pulmonibus 
aegrorum  diversorum.  Nunc  tertia  vix  aut 
quarta  pars  pulmonum  afficitur ;  nunc  autem 
uterque  pulmo  penitus  corruptus  'est.  Cum 
pulmones  partim  solummodo  tentantur,  partes 
quidem  laesae  superiores  vel  posteriores,  partes 
autem  sanae  inferiores  vel  potius  anteriores, 
fere  semper  existunt.  Cum  penitus  corrupti 
sint,  superiores  et  posteriores  partes  caeteris 
semper  corruptione  anteunt ;  et  pulmo  sinistri 
quam  dextri  lateris  plerumque  magis  affici- 

C  tur. 


*  Beddoes  “  on  Consumption,”  p.  70, 
t  Stark^s  “  Works,”  p.  30, 

tiir  Ex  calculo  quodam  rudi  a  Doctore 
Stark  instituto  de  pulmonibus  laesis,  partem 
ad  aerem  accipiendum  immunem  relictam,  in 
plerisque  casibus,  pro  quadrante  fere  universae 
pulmonum  substantiae  habendam  esse  appa¬ 
ret. 

Signis  morbosis  jam  dictis,  vel  sectione  in¬ 
ventis  spectatis,  pro  causa  proxima  hujusce 
morbi  tubercula  pulmonum,  vel  suo  numero, 
vel  inflammatione,  sed  praesertim  suppura- 

I 

,  tione,  functiones  organi  impedientia,  et  irrita¬ 
tionem  generalem  systematis  cientia,  habere 
oportet. 

Tubercula  in  pulmonibus  infantum  duos 

V 

tantum  aut  tres  annos  natorum  inventa  fuere  ; 
neque  contra,  aetate  senescente,  raro  conspici¬ 
untur.  Ipse  infantem  vidi  duos  solummodo 
annos  natum  phthisi  morientem,  magnam  sci¬ 
licet  copiam  materiei  purulentae  ex  pectore 

\ 

ejicientem.  Vidi  etiam  hominem  annum  sep¬ 
tuagesimum  agentem,  cui  morbus  pertussi  in¬ 
ducebatur, 


^  Stark’s  “  Works,”  p.  30. 

ducebatur,  hac  peste  necatum.  Interque  li¬ 
mites  supra  positos,  medicos  phthisin  fere  om¬ 
ni  hora  mortalem  vidisse  necesse  est.  Atta¬ 
men  phthisis  ex  tuberculis  oriens  eodem  quo 
tempore  haemoptysis,  annos  nimirum  inter  de¬ 
cimum  sextum  et  trigesimum  quintum  astatis, 
«aepissime  cadit.  Haud  secus  ac  scrofula,  pro¬ 
cul  dubio  a  parentibus  derivatur;  qui  obno- 
xiores  scilicet  a  parentibus  phthisicis  aut  stru¬ 
mosis  orti,  et  glandulis  lymphaticis  puerili 
aetate  duris  ac  ^tumidis  instructi.  Qui  hae¬ 
moptysi,  illi  etiam  plerumque  phthisi  tuber¬ 
culosae  procliviores.  Proclivitatem  habent 
, gracili  forma,  longo  collo,  arcto  thorace,  alatis- 
que  humeris,  maxime  gaudentes ;  quibus  spina 
incurva,  aut  capacitas  thoracis  quovis  modo 
imminuta  ;  quorum  cutis  alba  est  et  mollis  ; 
complexio  venusta  ;  vox  debilis,  necnon  rau¬ 
cedine  chronica  affecta ;  qui  denique  rauce¬ 
dine  et  caeteris  signis  catarrhalibus,hx  causis 
non  aequis,  facillime  correpti.  Mulieres  quam 
viri  etiam  procliviores  habentur.  Ad  hoc  re¬ 
gionum  calidiorum  incolae  in  locos  frigidiores, 

humidiores,  et  mutationibus  magis  obnoxios, 

demigrantes.  Oculos  coeruleos  et  pupilla^ 
magnas  necnon  dentes  albos  f ,  quasi  huic 
morbo  affines  quidam  etiam  recensent.  Neque 
praetereundum  est,  negotia  sedentaria,  praeci¬ 
pue  aere  impuro  et  victu  tenuiore  conjuncta  ; 
et  multas  alias  res,  quas  tamen  inter  causas 
excitantes  potius  annumerandas  habeo  :  qua¬ 
les  sunt,  haemoptysis,  pneumonia,  catarrhus, 
asthma,  pertussis,  varia  exanthemata,  quasi 
variola,  scarlatina  anginosa,  et  imprimis  ru- 

beola.  His  addendum  est  alios  quoque  mor» 

\ 

bos,  quasi  syphilin,  et  scorbutum  ;  qui  effectus 
eosdem  vel  corpus  debilitando,  vel  debilitate, 
cum  acrimonia  quadam  morbida  fluidorum,  ex 
pure  vitiato  absorpto  oriente,  conjuncta,  e- 
dunt :  in  syphili  etiam  omnes  notae  quibus 
phthisin  adesse  judicemus  nonnunquam  con¬ 
spiciuntur,  sine  ullis  prioris  morbi  signis  soli¬ 
tis  observatis,  donec  signa  tabida  complures 

menses 


r 


*  Beddoes  “  on  Consumption,'*  p,  180. 
f  SiMMONS  on  Consumption,'"  p.  13, 

menses  perstiterint.  Molendinarii,  et  qui  vic¬ 
tum  quaerunt  lapides  secando,  falces  et  acus 
acuendo,  vel  etiam  linum  carminando  ;  nec 
minus  qui  instrumentis  musicis  inflando,  vel 
modo  tali  aliquo  respirationem  nimis  cient, 
omnes  quidem  habiti  sunt  phthisi  tuberculosae 
quam  maxime  proclives. 

Quibus  inest  ulla  phthisi  pulmonali  procli¬ 
vitas,  illis  quicquid  fere  plethoram' adauget, 
vel  nimiam  pulmonibus  determinationem  san¬ 
guinis  ibique  congestionem  efficit,  quasi  causa 
hunc  movhum  excitans  existere  potest.  Cujus 
generis  sunt :  Haemorrhagiae  subito  suppres¬ 
sae,  vel  ulcera  aut  setacea  solita  exsiccata ; 
amputatio  ullorum.,  ex  membris,  majoribus; 
eruptiones  cutem  infestantes,  cito  repulsae  ;  et, 
prce  caeteris,  perspiratio  impedita  ex  vicibus 
nempe  subitis  et  frequentibus  caloris  et  algoris 
in  hac  regione,  temporibus  vernalibus  et  au¬ 
tumnalibus  maxime  grassantibus. 

In  Britannia  quidem,  ne  phthisis  ex  conta¬ 
gio  oriatur  vix  timendum  puto ;  qui  autem 
partes  australes  Europa  incolunt,  uti  fama 
traditur,  de  natura  ejus  contagiosa  neutiquam 

ancipites 

ancipltes  haerent;  et  quidam  medici,  haud 
parvi  nominis,  phthisin  etiam  in  nostra  re¬ 
gione  quandoque  contagio  communicatam  ha¬ 
bent.  Doctor  Heberden,  postquam  sese  dc 
hac  re  dubium  professus  est,  haecce  facit  ver¬ 
ba  memorabilia:  “  fateor  autem  me  vidisse 
nonnullos  tabe  pereuntes,  quorum  morbus  non 
aliud  probabilius  habuit  initium,  quam  quod 
assidue  una  fuissent,  aut  etiam  dormiissent 
cum  tabidis  ^  m  ■ . 

-  '  j  -  £\ 

Cum  phthisin  in  pluribus  casibus  tam  in¬ 
sidiose  surripientem,  et  magnum  quo  stipatur 
discrimen  spectemus,  quam  maxime  momenti 
fit  ut  diagnosin  accuratam  ineunte  morbi  sta¬ 
dio  instituere  possimus  ;  ineuntibus  enim  sta¬ 
diis  solummodo,  ars  medica  multum  valet,  qu6 
minus  progrediatur  longius,  ac  proinde  morta¬ 
lis  evadat.  Et  error  his  stadiis,  in  diagnosi 
instituenda,  admissus,  saepe  malis  viam  sternit 
quae  reparari  nequeunt. 

Morbi 


*  Heberden  Commentarii,  p.  320. 

Morbi  quibuscum  discrimen  est  ne  phthisis 
confundatur,  Catarrhus  sunt,  et  Chlorosis  in 
quibusdam  ex  suis  formis  ;  necnon  Syphilis 
pulmones  invadens,  quod  quidem  rarius  con¬ 
tingit. 

Catarrhum  fere  semper  ex  frigore  accepto 
indagare  possumus  ;  pyrexia  plerumque  inci¬ 
pit,  gravedine,  coryza,  infarctione  narium, 
sternutatione,  necnon  inflammatione  quadam 
faucium,  simul  stipatus.  Affectus  pectoris,  pro 
sensu  cruditatis  vel  molestiae  quam  doloris  po¬ 
tius  habendus  ;  tussis  est  liberior,  expectora- 
tione  nonnulla  subito  subsequente.  Cum  ca¬ 
tarrhus  diutius  perstiterit,  sputum  expers  fe¬ 
toris  exscreatum,  magis  quoque  homogeneum, 
in  colore  scilicit  et  consistentia  ;  neque  dys¬ 
pnoea,  debilitas,  emaciatio,  et  pulsus,  utpote  in 
phthisi,  sese  habent.  Si  autem,  caeteris  signis 
dubiis  praesentibus,  sputum  sanguine  ex  pul¬ 
monibus  exscreato  striatum  sit,  et  aeger  simul 
habitu  tabido  existat,  phthisin  haud  longe 
abesse  ut  judicemus  forte  liceat ;  et  quando 
sputum  esse  purulentum  pro  comperto  habere 
possumus,  non  dubitare  queat.  Ut  pus  a  mu¬ 


co 

co  secernere  possimus,  variae  quasi  trutinae  in 
usu  sunt ;  quinetiam  a  quibusdam  laudantur  ; 
neque  his  tamen  confidendum  est.  Mucus 
haud  secus  ac  pus  saepe  flavi  vel  subviridis  est 
coloris,  opacum,  friabile  ;  et  aqua  admixtum 
nisi  aere  simul  conjunctum,  imum  petit :  pru¬ 
nis  quoque  impositum,  odorem  injucundum 
edit.  Periculis  a  Domino  Carolo  Darwin 
institutis,  certiores  facti  sumus,  acidum  sul- 
phuricum  et  mucum  et  pus  solvere,  amboque 
separari,  aquam  scilicet  addendo :  mucus  vel 
ad  summum  denatat,  aut  in  flocculos  divisus 
liquore  suspenditur  ;  pus  vero,  e  contrario, 
imum  petit,  vel  agitando  ita  diffunditur,  ut  li¬ 
quorem  profecto  turbidum  efficiat.  Aqua  po- 
tassae,  quodam  tempore  elapso,  mucum  solvit, 
plerumque  pus ;  et,  aqua  addita,  pus  non  mu¬ 
cus  prascipitatur.  Etsi  nulla  certa  signa  for¬ 
tasse  quibus  materies  quae  ab  ulcere  fluit  mero 

humore  ex  membrana  inflammata  exudente 

/ 

distinguatur,  (nisi  foetor  nonnullus  adsit),  habe¬ 
mus  ;  cum  tamen  eveniat  tussis,  expectoratione 
aperte  purulenta,  et  caeteris  signis  hecticis  stipa¬ 
ta,  consilium  tutissimum  est  remedia  adhibere 

idonea 


DE  PHTHISI  PULMONALI.  ^5 

idonea  haud  secus  ac  phthisis  esset.  Atque  si 
evenerit  nullum,  ‘  nisi  catarrhum,  morbum  ad¬ 
fuisse,  regimen  tameri  antiphlogisticum  adhuc 
maxime  idoneum  fuerit ;  et  mUltos  casus  phthi- 

I 

si  relatos,  denique  tamen  sanatos,  hujusce  ge¬ 
neris  fuisse,  veri  est  simile. 

Chlorosis,  quamvis  signis  quam  maxime 
phthisin  incipientem  referentibus,  haud  raro 
stipatur,  hisce  forte  sequentibus  una  'ab  altera 
distingui  queat.  In  chlorosi  retentio  mensium 
semper  contingit ;  tussis  plerumque  paroxys¬ 
mis  gravibus  vix  instat ;  dolor  pectoris  haud 
semper  eundem  infestat  locum  ;  pulsus  neque 
tam  pertinaciter,  neque  tali  gradu  ac  in  phthi¬ 
si  citatur.  In  chlorosi  quidem  pedes  frigent, 
in  phthisi  autem  calent ;  et  si  quando  oedema¬ 
ta  supervenerint,  hocce  morbo  pedes  atque 
crura  solummodo  occupant,  illo  vero  sese  la¬ 
tius  extendunt.  Phthisici  complexionem  ha¬ 
bent  ScEpe  nitidam  et  venustam ;  chlorotici 
autem  pallidam,  subflavo  -  viridem,  quibus 
etiam  oculi  sunt  hebetes,  et  palpebrae  inferiores 

4 

linea  subcoerulea  livent.  In  phthisi  animus  ple¬ 
rumque  alacer  est  et  fortis,  neque  depressus  ; 

D  quod 

quod  in  chlorosi  contra.  Chlorosis  quasi  co¬ 
mitem  saepe  habet  dyspnoeam  haud  ita  par¬ 
vam,  ab  humore  seroso  in  membranam  cellu- 
losam  pulmonum  effuso  forte  orientem  ;  neque 
absimile  est  veri,  ut  puta,  casus  quibus  digita¬ 
lis  phthisi  mederi  habita  est,  hujus  nonnun- 
quam  fuisse  generis.  •  '  , 

Casus,  ubi  signa  phthisica  per  multos  men¬ 
ses  perstiterunt,  et  sensim  ad  stadia  ultima  hu¬ 
jus  morbi  adaucta  sunt,  sine  ullis  syphiliticis 
notis  stipantibus,  quandoque  in  conspectum 
dati  fuerint ;  notis  autem  syphiliticis  postea  su¬ 
pervenientibus,  morbus  facilis  sanatu  fuerit 
ex  hydrargyro  capiendo  :  unde  vera  ejus  indo¬ 
les  pateat.  Hic  diagnosis  petenda  est  ex  his¬ 
toria  morbi  antecedente,  ex  attentione  talibus 
rebus  quales  vix  cum  phthisi  necessario  in- 
nexcC,  virus  tamen  syphiliticum  indicantes, 
diligentissime  adhibita  ;  et  caeteris. 

Rationem  signorum  prima  stadia  phthiseos 
stipantium,  ex  oppilatione,  irritationeque  pul¬ 
monum  ab  tuberculis  ibi  natis  oriente  ;  ex 
natura  propria  causae  excitantis ;  ex  determi¬ 

natione  sanguinis  pulmones  versus  aucta  ;  nec- 
non  ex  inflammatione  tuberculis  inducta,  forte 
reddendum  est.  Atque  irritatio  et  inflamma¬ 
tio  diutius  perstantes,  simul  cum  suppuratione 
tuberculorum,  et  absorptione  puris  vitiati  in  il¬ 
lis  formati,  signa  in  stadiis  provectioribus  eve¬ 
nientia  quadammodo  explicari  possunt. 

Prognosis  usque  in  stadiis  ineuntibus  semper 
infausta  ducitur  ;  perpauci  quidem  semel  ten- 
tati,  prosperam  valetudinem  recuperant.  Cum 
autem  febris  hectica  instat  urgetque,  expec- 
toratione  purulenta,  sudoribus  colliquentibus 
necnon  diarrhoea  stipata,  jure  praeter  naturam 
duceretur,  si  aliquis  morti  ereptus  esset.  Qui¬ 
dam  vero,  etiam  familiis  strumosis  vel  tabidis 
orti,  nonnunquam  ad  sanitatem  bonam  restau¬ 
rati  sunt,  postquam  cuncta  signa  vulgaria 
phthiseos  tuberculosae  adessent ;  quod  quidem 
rarissime  contingit :  Hoc  tamen  exinde  dis¬ 
cendum  est,  ne  prognosi  nimium  confidamus. 

Cum  signa  phthisica  post  hccmoptysin,  ca- 
tarrhum  violentum,  suppurationem  ex  pneu¬ 
monia,  seu  injuria  externa  orientem,  valetu¬ 
dine  nempe  prospera,  constitutioneque  integra, 

neque 

neque  viribus  asgri  fractis,  eveniunt,  spes  ma¬ 
jor  ducitur  aegrum  valiturum ;  potissimum  si, 
eodem  tempore,  signa  hectica  haud  gravia  ex- 
istunt,  neque  pulsus  multum  naturali  frequen- 
tior,  et  aeger  vix  aut  ne  vix  quidem  dyspnoea 
affectus.  Haec  duo  posteriora  pro  signis  faus¬ 
tissimis  habeo  ;  et  qu5  melius  de  periculo  quo 
stipatur  morbus  judicemus  maxime  efficiunt. 
Si  autem,  e  contrario,  acciderit,  quod  aliquis 
tabidis  aut  scrofulosis  parentibus  ortus,  cui 
spina  contorta,  et  pectus  arctum  nec  bene  for¬ 
matum,  signis  phthisicis  afficiatur,  discrimen 
pari  ratione  majus  fiat.  Emaciatione  et  debi¬ 
litate  maximis  factis,  nullus  omnino  instaura¬ 
tus  est. 

Graviditas  vulgb  pro  statu  habetur  quo  pro¬ 
gressui  phthiseos  occurratur ;  quod  tamen 
multum  dubitandum  puto  ;  mihi  enim  casus 
huic  sententiae  prorsus  contrarios  saepe  vidisse 
contingit.  Mulieribus  phthisi  proclivioribus 
matrimonium  morbum  accelerare  potius  quam 
tardum  facere  videtur  ;  et  per  primos  menses 
graviditatis  ubi  aegra  tabe  incipiente  laborat, 
omnia  signa  quasi  aucta  apparent.  Quamvis 

phthisis 

phthisis  rarissime  quidem  utputa  fatalis  evadit 
dum  mulier  ventrem  gerat,  me  tamen  judice 
morbus  per  hunc  etiam  statum  progreditur, 
vires  scilicet  acquirens ;  neque  est  quod  raro 
evenit  ut  mulieres  post  paucas  hebdomadas, 
vel  etiam  paucos  dies  quam  partum  ediderunt, 
ex  hac  tabe  labescant,  etiamsi  labor  parturien¬ 
di  omnimodo  naturalis,  facilis,  sine  haemorrha¬ 
gia  uterina,  fuerit ;  aegris  nempe  mortuis  quasi 
mera  debilitate  et  emaciatione  confectis.  Alias 
vero  emaciatio  et  debilitas  adeo  progressa  sunt 
ante  justum  terminum  foetum  gerendi  quam 
aegra  attigerit,  ut  labor  praematurus  septimo 
forte  aut  mense  octavo  inducitur,  et  mors  cur¬ 
sum  miserae  prorsus  exhaustas  paucis  diebus 
claudit.  Ex  mea  experientia  igitur  hoc  pro 
comperto  habeo,  quod  graviditas  plerumque 
mortem- phthisi  correptae  potius  celerat  quam^ 
tardat ;  morte  tamen  rarissime  eveniente  ante 
parturiendum,  ^ 

Quibusdam  mulieribus  lactatio  quasi  curam 
phthiseos  promovens  conspicitur,  quae  ideqque 
tentari  potest,  si  nulla  alia  re  contradicetur. 
Quandoque  -  autem  morbum  usque  graviorem 
*  reddit. 

^  ^  r  f  * 

reddit.  Mania  phthisi  pulmonali  superveni¬ 
ens,  hunc  morbum  quandoque  suppressit  \ 
qui,  ea  etiam  fugata,  nunquam  rediisset. 

/ 

Nexum  validissimum  phthisin  pulmhnalem 
inter  et  constitutionem  strumosam  existere,  a 
medicis  celeberrimis  Sydenham  et  Mead 
monemur;  quae  res  etiam  a  medicis 'nostrati- 

*  -f 

bus  primi  ordinis,  Cullen,  Heberden,  et 
Gregory,  pro  statuto  habetur.  Et  quamvis 
scientiam  scrofulae,  veluti  causae  phthiseos 
agentis^  nullum  praebere  commodum  quibus¬ 
dam  asserere  placuit ;  tamen  si  certe  scimusr 
talem  nexum  'existere,  haecce  (haud  secus  ac 
omnis  vera' 'scientia)  in  usum  denique  conver- 

ti  potest  ;■  et  etiam  nunc  quidem  commodum 
»  • 

nonnullum  exinde  fluit ;  cum  quaedam  ex  ju¬ 
vantibus  et  ludentibus  similes  effectus  ineun¬ 
tibus  maxime  stadiis  phthiseos  edere  inveni¬ 
untur.  Adeo  obscure  animalis  corporis  natu¬ 
ram  c6gnovimus,  ut  vix  rationem  reddere  possi¬ 
mus,  cur,  habitu  nempe  strumoso  corporis 
urgente,  glandulae  mesenterii,  et  eae  etiam  col¬ 
li,  infantili  tempore  potissmum  afficerentur ;  et 
pulmones  juvenili  et  adulta  aetate  eadem  pa¬ 

terentur '  mala.  Neque  explicatu  facile  est 
quomodo  mammae  et  uterus  foeminarum,  glan¬ 
dula  prostata  et  testes  virorum,  et  glandulae 
ventriculi  et  intestinorum,  haud  secus  ac  alia 
abdominalia  viscera,  sexus  utriusque,  post  me¬ 
diam  partem  vit^  exactam,  morbo  proclivio¬ 
res  essent :  attamen  res  ita  sese  habent. 

Scrofula  et.  phthisis  s^pe  in  singulis  ejus¬ 
dem  familias  aegris  sese  ostendunt,  nunc  qui¬ 
dem  pulmonibus,  nunc  autem  glandulis  exter¬ 
nis  tentatis.  Neque  omittendum  est,  quod 
quidem  maxime  dignum  est  attentione,  quasi 
utrisque  in  morbis  contingens,  effectum  nem¬ 
pe  ex  anni 'tempestatibus  orientem.  Tumores 
externos  strumosos  per  tempora  hyemalia  et 
vernalia  gradatim  augescentes,  cursu  suo  ta¬ 
men  impeditos  vel  etiam  penitus  fugatos  men¬ 
sibus  scilicet  calidioribus,  haud  raro  conspici¬ 
mus  ;  attamen  post  inflammationem  inductam, 
talis  vix  expectandum  est  effectus  :  tumores 
etiam  prius  quasi  fugati,  hyeme  instante  rede¬ 
unt.  Hoc  modo,  ut  Sydenhamius  posuit,  tu¬ 
bercula  in  pulmonibus  sita  maxime  referunt ; 
namque  tabidi  haud  aliter  ac  strumosi  (si  mor- 

bus  haud  longe  progressus  fuerit)  sanitatem 
aestivo  tempore  quandoque  recuperant.  Ita 
progreditur  forte  per  varios  annos,  signis  mitio¬ 
ribus  et  gravioribus  sese  invicem  excipienti¬ 
bus  ;  nonnunquam  etiam  aeger  fit  prorsus  sa¬ 
nus. 

Si  quando  signa  phthiseos,  in  aliquo  paren¬ 
tibus  phthisicis  vel  scrofulosis  orto,  habitu  cor¬ 
poris  strumoso  induto,  necnon  aetate  phthisi 
procliviore  maximi  florente,  sese  aperte  prodi¬ 
derint,  ita  ut  tuberculorum  in  pulmonibus  for¬ 
matorum,  vel  in  inflammationem  abeuntium, 
metus  sit ;  quae  formationi  eorum  obstare,  re¬ 
solutionem  promovere,  vel  aliquam  inflamma- 

V 

fionem  inductam  tollere  possint,  ea  omnia  stu¬ 
diose  et  sine  mora  utenda  oportet.  Nam  lau¬ 
dibus  omnibus  praetermissis,  quibus  Syden- 
HAMius  equitationem,  Beddoes  aliique  quo- 
rundam  aerum  arte  factorum  respirationem, 
digitalem,  aut  stabilum  bovillum,  quasi  spe¬ 
cifica,  efferunt ;  adhuc  tamen  latent  medica¬ 
menta  quae  tubercula  pulmonum  nondum  sup¬ 
purata  dissipare,  vel  ea  etiam  ulcerata  sanare 
queant.  Igitur  fere  nihil  aliud,  utputa,  restat. 

nisi  ut  aegrum  moneamus  a  rebus  talibus  cavere 
quales  phthisi  favere,  vel  quando  adest,  signa 
ejus  augere  solent ;  et  summis  viribus  adnita- 
mur,  regimine  idopeo  adhibito^  quo  melius' 
constitutio  ad  suas  vires  maximo  cutn  fructu 
exerendas  valeat.  .  '  ^ 

f , 

Tribus  igitur  stadiis  quae  morbo  propria 
sunt,  spectatis,  formatione  scilicet,  inflamma¬ 
tione,  et  suppuratione  tuberculorum,  haecce 
quasi  indicationes  curativ^e  quaerentibus  sese 
offerunt:  ; 

Primo,  Quo  minus  tubercula  in  pulmonibus 
formentur  curare  ^  aut  si  qu^  ibi  jam  formata 
cxistant,  ea  etiam  removere. 

Secundb,  Si  quando  evenerit  tuberculorum 
inflammatio,  eam  arcere. 

Tertio,  Vires  aegri  sustentare,  et  quae  maxi¬ 
me  urgeant  signa  levare  aut  tollere. 

Ad  haec  autem  perficienda  confitendum  est, 
conatus  nostros  vix  ac  ne.  vix  quidem  in  bo- 
num  cadere.  Attamen  nostrum  est  operanl 

E  dare 

dare  ut  quae  sanare  nespimus  mala,  pa  siiit 
quam  minima* 

Morbi  jam  supra  dicti,  utpote  quos  phthisis 
saepe  excipit,  et  qui  eam  etiam  excitare  pos¬ 
sunt,  maximam  attentionem  jure  sibi  vindi¬ 
cant,  quo  citissime  amoveantur,  aut  proclivi¬ 
tati  phthisi  exinde  oriturae,  quamprimum  oc¬ 
curratur.  Cum  autem  genera  morborum  dis- 
creta  constituunt,  de  cura^unicuique  propria 
non  hic  loci  disserendum*  Omnes  caeterae 
phthiseos  pulmonalis  causae  remotae,  seu  prae- 
disponentes  seu  excitantes,  sunt  fugiendae,  yel 
sine  mora  amovenda.  Quum 'vero  has  recen¬ 
sere  in  priore  parte  hujus  opusculi  operam  de¬ 
dimus,  hoc  etiam  in  loco  rursus  annumerare, 
supervacaneum  esset.  Satis  sit  observare, 
statum  plethoricum  systematis,  si  quando  ad¬ 
fuerit,  amovendum  esse,  et  quo  minus  evene^ 
rit  etiam  cavendum.  Cura  sit  ne  sanguis  pul¬ 
mones  versus  majore  copia  moveatur,  aut  ibi 
congestionem  faciat  *,  et  perspirationera  libe¬ 
ram  cutaneam  ciere  quam  maxime  oportet, 
Jgitur  vices  repentinas  caloris  atque  algoris, 

atmosphaerae 

atmosph aerae  humida,  et  quae  causae  perspira- 
tioni  officiant,  diligentissime  evitandae  sunt, 
JEger  semper  induatur  indusio  laneo  ;  necnon 
calidiore  amictu  utatur  per  tempora  anni  fri¬ 
gidiora.  Exercitatio  modica  sub  dio  saepe  re¬ 
petita,  cujus  generis  sunt  equitatio,  gestatio  in 
curriculo,  jactatio  in  sede  pensili,  et  naviga¬ 
tio,  si  modo  tempestas  sinat,  saepe  ad  salutem 
confert.  Vetitum  sit  vino,  liquoribus  spirituo- 
sis,  et  quibus  omnibus  nimis  stimulantibus, 
uti,  et  non  nisi  diaeta  exdacte  et  vegetabilibus 
confecta  permittatur.  His  cum  conjungere 
oportet  (si  copia  sit  segro)  demigrationem  in 
coelum  moderate  calidius,  octo  scilicet  anni 
menses,  tempestate  frigida  perstante.  Si  in 

memoria  teneatur  tempestatem  frigidam  et 

\ 

ventos  frigescentes,  tussim  pulmonibus  usque 
sanissimis  excitare,  neque  cum  nimia  cura 
.evitari,  ubi  pulmones  morbose  teneri  sunt, 
posse,  haud  inficiandum  est  demigrationem  a 
coelo  frigido  et  mutabili,  in  regiones  aequales 
et  moderate  calidiores,  in  bonum  casurum  esse. 
Et  cum  bene  cognitum  sit  signa  phthisica 
etiam  in  hac  nostra  regione,  gradu  haud  ita 
'  parva 

parvo  minui,  et  sese  per  totam  aestatem,  quan¬ 
doque  per  paucos  annos,  vix  ostendere  ;  etsi 
postea  ex  frigore  accepto,  intemperantia,  aut 
similibus,  redeant  fataliaque  evadant ;  forsitan 
pro  certo  statuamus,  ut  quod  morbum  unum 
aut  duos  annos,  vel  etiam  quatuor  ’ aut  quin¬ 
que  menses  minuerit,  id,  srdiutius  adhibitum 
esset,  reditum  mali  omninb  praecidisset.  Et 
casus  'hujusmodi  nonnulli  reipsa -evenerunt, 
etiam  cum  phthisis  labe  haeriditaria  orta  es- 
set.  -.  4' 

Quoad  loca  in  proxima  terra  continente 

phthisicis  idonea,  coelo  temperato,  aequali,  et 

*  • 

sereno,  quali  hoc  morbo  laborantibus  bene 
convenit^  regiones  Europae  Australes,  Hispa- 

•*-W.  !  •. 

nia,  et  partes  Galliae  meridionales,  potissimum 
gaudent.  Inter  loca  insularia,  quae  insulae  no- 
*  minantur  Cape  de  Verd,  Azores,  Bermudae, 
et  Madeira,  pro  optimis  ponuntur.  Madeiram 
autem  atmosphaera  humida,  itinera  avia,  et 

I 

acconiriiodatio  nequaquam  aegris  aptata,  mi¬ 
nus  idoneam  reddunt.  Coelum  in  Malta  et 
Sicilia,  partibus  potissimum  humilioribus,  ni¬ 
mis  forte  calidum  existet ;  ubi  autem  loci  Si¬ 
cilia 

cilia  in  montes  excelsos  assurgit,  omnes  coeli 
varietates,  eadem  tempestate,  vel  etiam  eodem 
die,  nonnunquam  eveniunt.  De  hac  re  Doctor 
Heberden  monet,  “  Tabido  praeter  omnia  loca 
convenerit  insula  haud  magna,  in  qua  montes 
nulli  excelsi  sunt,  quae  etiam  procul  remota 
est  a  montibus  nivalibus  aliarum  terrarum,  et 
cujus  denique  ea  est  temperies,  ut  mercurius 
iit  thermometrq  Fabrenheitiano  raro  excedat 
gradum  nonagesimum,  aut  infra  sexagesimum 
descendat.  Per  quatuor  ^stivos  menses  is  est 
Britannici  coeli- tepor,  ut  tabidus  frustra  quae¬ 
reret  aliud  sibi  convenientius 

Inter  varia  exercitationis  genera,  Syden- 
HAMius  celeberrimus  equitationem  prae  caete- 
ris  habebat.  Et  aliis  casibus  praetermissis, 
fructum  exinde  excerptum  fuisse  a  medico  ce¬ 
leberrimo  Doctor  Darwin  comiiiemorat  f  y 
quod  etiam,  Doctore  Sim  mons  auctore,  suo  fa- 
;  „  mulo 

I 

r 

*  Heberden  Commentarii,  p. 
f  Darwin's  Zoonomia,  vol.  ii.  p.  474. 

mulo  evenit  Quando  aegri  hoc  exercitium 
tolerare  nequeunt,  gestatio  in  curriculo,  vel 
jactatio  in  sede  pensili,  ut  Doctor  Carmichael 
Smyth  monet,  pro  eo  rite  interponenda  sunt» 
Fructum  maximum  ex  navigatione  in  phthisi 
pulmonali  oriri  antiquitus  bene  innotuit :  ta¬ 
lis  facultatis  navigandi  Celsus  mentionem  fa¬ 
cit  ;  Cicero  autem  ipse  in  suo  casu  illam  ex¬ 
pertus  est ;  et  Plinius  tabe  laborantes  Egyp^ 
tum,  non  propter  coelum  sed  longam  naviga¬ 
tionem,  petere  solitos  testatur.  Doctor  Gil- 
CHRisT,  qui  de  hac  re  ia  suo  libello  bene  trac¬ 
tavit,  navigationem  magnis  extollit  laudibus, 
et  casus  nonnullos  recenset,  quibus  fructus 
maximus  exinde  percipiebatur.  Quae  talibus 
€x  modis  exercitationis  commoda  exoriuntur, 
fere  maxima  et  certissima  evadunt,  quando 
stadiis  ineuntibus  morbi  adhibentui*. 

Qualicunque  autem  nSodo  exercitium  adhi¬ 
beatur  ;  a  frigore,  necnon  aere  humido  sem- 

per 


*  Sim  MONS  on  Consumption,"  p.  54«, 

per  cavendum  est ;  neque  aegrum  exinde  defa¬ 
tigatum  oportet ;  potius  quoque  in  salutem 
cadit  ante  prandium  sumptum.  Quod  exer¬ 
citationis  genus  aegro  maximam  delectationem, 
minimam  defatigationem  excitat,  id  semper 
aliis  anteponendum.  Quae  ab  exercitatione 
generis  alicujus  commoda  in  hoc  morbo  flu¬ 
xura  sunt,  ea  forsitan  effectibus  ejus  quoad 
pulsum,  tussim,  et  respirationem  spectatis, 
melius  constituentur.  Si  pulsus  tardior,  tusr 
sis  minus  violenta  et  molesta,  et  respiratio  li¬ 
berior  fiat,  dum  aeger  sese  exercet,  exercitium 
talia  promittit  commoda  qualia  ad  perseveran- 
•dum  allicere  debent ;  et  vice  versa. 

Cum  copia  peregrinationis  per  tempestates 
frigidiores  anni  aegris  haudquaquam  datur, 
quod  arte  confectum  est  coelum  domi  pto  coe¬ 
lo  calidiore  peregre,  mensibus  nempe  hiemali¬ 
bus  et  vernalibus,  forsitan  rite  institutum  es¬ 
set;  et  ita  haud  incideret  opus  in  partes  au¬ 
strales  seu  occidentes  Britanniae  demigrandi. 
Et  hoc  quidem  utilissimum  foret,  si  quando 
signa  tabis  proTempore  aliquo  progressa  fue¬ 
rint  ante  de  mutatione  coeli  quam  aeger  secum 

reputaverit. 

reputaverit.  Quo  casu  aeris  calor  vix  gradum 
sexagesimum  secundum  thermometri  Faliren- 
heitiani  excedere,  neque  minor  sexagesimo  esse 
debet. 

Cum  signa  inflammationis  in  stadiis  ineunti^ 
bus  phthiseos,  sese  aperte  produnt,  ad  ea 
quamprimum  removendum  operam  dandum 
est  y  ex  inflammatione  enim,  et  suppuratione 
eam  excipiente,  discrimen  futurum  potissi¬ 
mum  oritur.  Detractio  sanguinis  generalis, 
quamvis  morbo  progresso  vix  unquam  requi¬ 
ritur,  saepe  tamen  indicari  potest,  his  signis 
praesentibus  ;  quandoque  etiam  opus  sit  ut  re¬ 
petita  fuerit  secundum  dolorem,  dyspnoeam, 
vim  et  plenitudinem  pulsus,  Stc.  Vix  autem 

res  postulat  ut  venaesectio  iterum  fiat  hac  sola 

( 

caus^  quod  sanguis  missus  et  jam  concretus 
superficiem  albam  coriaceam  ostendit.  Bal¬ 
neum  a  gradu  nonagesimo  ad  nonagesimum 
secundum  calefactum  necnon  inhalatio  va¬ 
porum 


*  SiMMONS  “  on  Consumption,’*  p.  17. 

porum  aquae  calidae  ssepe  prospere  cedunt. 
Vesicatoria  hoc  tempore  immediate  ad  sedem 
doloris  applicata  s^pe  sunt  utilia,  et  etiam  ex 
his  frequenter  repetitis  fructus  optimus  inter¬ 
dum  percipi  potest.  Alvus  sit  potius  fusa,  et 
si  quando  evenerit  obstipatio,  laxantia  refrige¬ 
rantia  sunt  statim  exhibenda :  necnon  regi¬ 
men  antiphlogisticum  omnibus  in  suis  parti¬ 
bus,  frigore  solo  excepto,  assidue  observari 
debet,  donec  signa  inflammatoria  devicta  fue¬ 
rint.  > 

Quasi  medicamenta  ad  tubercula  solvenda 
idonea,  emetica  laudantur  a  quibusdam  medi¬ 
cis  *  ;  ct  sulphas  cupri  saepius  datur  ;  cui  ta¬ 
men,  utputa,  nequaquam  confidendum.  Porro 
necesse  est  ut  emetica  saepe  repetita  aegrum 
vexent.  Ubicunque  vomitus  habeatur  conve¬ 
niens,  commodum  majus  ex  eo  quando  naviga¬ 
tione,  qu^m  ulla  alia  caus^  inducto,  oriturum 
cxpectarem  ;  propterea  quod  minorem  viribus 
injuriam  quam  si  emeticis  excitaretur,  faciat ; 

F  et 


*  SiMMONS  Qti  Consumption,**  p.  65, 

et  potissimum  quod  eodem  tempore  aeger  ex 
levi  exercitatione  navigationis  fructum  carpere 
potest.  Quando  emetica  hoc  solo  proposito 
exhibentur,  ut  ventriculus  depletus  sit,  vel 
pulmones  a  gravi  materiei  onere  liberentur, 
sulphas  zinci,  in  stadiis  nempe  provectioribus 
morbi,  caeteris  forsitan  anteponendus  est. 

Digitalis,  quasi  medicaihentum  ad  tubercu¬ 
la  discutienda,  vel  etiam  ulcerata  sananda, 
magna  pollens  vi,  olim  laudibus  elata,  nequa¬ 
quam  opinioni  respondet.  Facultate  tamen 
gaudet  cursum  sanguinis  minuendi,  gradu  sci¬ 
licet  majore  quam  ullurri  rnedicamentum  cog¬ 
nitum  ;  ista  quidem  per  dies  aliquot  sumpta, 
fictus  arteriarum  pauciores  dimidio  nonnun- 
quam  fiunt.  Veruntamen  qUando  hoc  evene¬ 
rit,  ex  digitali  utenda,  et  pulsus  per  plures 
hebdomadas  fere  naturalis  remanserit,  vel 
etiam  ad  quinquaginta,  quadraginta,  aut  pau¬ 
ciores  ictus  in  sexagesima  parte  horas  reduc¬ 
tus  fuerit,  s^pissime  accidit  ut  nullum  deni¬ 
que  commodum  exinde  fluat.  Etenim  signa 
'  nonnulla  quamvis  levare  videatur,  et  febri 
hectictE  progredienti  forsitan  obstet,  expecto- 

ratio 

•  ratio  tamen  perstat,  et  emaciatio  et  debilitas 

I 

aucta  evadunt.  In  hoc  etiam  medicamento 
usurpando,  magna  attentione  cur4que  opus  est; 
nonnunquam  enim  quasi  venenum,  dosi  tan¬ 
tummodo  refracta  data,  noxios  edit  effectus. 
Quandoque  nauseam,  vomitum,  ^gritudinem 
ventriculi  gravem  et  dolori ficam  excitat ;  qum 
cum  effectibus  ejus  quoad  pulsum  conjuncta, 
medicamentum  faciunt  haud  facile  tractatu. 
Accidit  interdum  quod  pulsus  exinde  haud 
tardior  fiat,  nisi  post  dies  quatuor  aut  quin- 
que  elapsos  ex  quo  tempore  aeger  medicamen¬ 
tum  capere  cessaverit ;  dein  autem  pulsus  tar¬ 
dior  per  dies  aliquot  perstat,  etiamsi  medica- 
inentuni,  cum  primum  exhibitum  sit,  vix  pro¬ 
prios  in  pulsu  tardiore  faciendo  effectus  osten¬ 
derit.  Alias  vero  effectus  medicamenti  per 
unam  aut  duas  hebdomadas,  vel  etiam  per 
mensem,  manent.  Igitur  necessarium  sit  re¬ 
fractas  tantum  doses  primum  exhibere,  quas 
sensim  augere  decet :  neque  tamen  repeten¬ 
dum  est  medicamentum  nisi  bis  aut  ter  indies, 
quo  effectus  proprios  suos  accuratius  osten¬ 
dat  ;  neque  tali  copia  detur  qualis  signa  me¬ 
tuenda 

tuenda  inducat.  Denique  quamvis  spes  medi¬ 
corum  digitalis  nonnunquam  frustratas  dedit, 
utpote  ad  curam  perfectam  spectantes,  saepe 
tarnen  magni  fuisse  momenti  confitendum 
est ;  et  in  morbo  quo  nullum  medicamentum 
multa  pollet  vi,  cum  grato  animo  accipi  debet. 
Semper  tamen  in  memoria  tenendum  est,  hoc 
medicamentum  neque,  sic  ut  apud  quosdam, 
exhiberi  oportet,  emeteris  omnino  praetermis¬ 
sis.  Digitalem  maxime  idoneam  et  sanam  fu¬ 
turum  esse,  et  commoda  majora  etiam  laturam 

♦ 

puto,  in  stadiis  nempe  ineuntibus  datam. 

Muriate  barytae  et  muriate  calcis  quidam  in 
phthisi,  haud  secus  ac  iu  scrofula  utuntur,  ex 
quibus  ambobus  fructus  percipi  ducitur  :  spes 

vero  saepe  frustrata,  non  eis  confitendum  mo- 

■ ' 

net.  Idem  vere  affirmari  de  conio  maculato 
potest,  nisi  quod  signa,  utpote  digitalis,  quan¬ 
doque  lenire  videtur.  Arbuto  uvse-ursi,  lau¬ 
dibus  quam  maximis  elato,,  quam  caeteris  jam 
lupra  dictis  usque  minus  confidendum  habeo. 
Commoda  majora,  veri  est  simile,  oriri  pos¬ 
sunt  ex  parvis  acidi  sulphurici  dosibus  saepe 
jjpcpetltis  j  quasi  refrigerans  agit,  sudores  hec- 

ticos 

ticos  minuit,  et  pulsum  nonnunquam  tardio^ 

rem  facit.  Etiam  stadiis  provectioribus  phthi- 

seos  haecce  in  bonum  cadit,  quippe  sudores 

« 

colliquentes  minuens  ;  et  tempore  omni  forsi¬ 
tan  si  signa  inflammatoria  vix  adsint,  neque 
dyspnoea  niagna  urgeat,  et  sputum Jibere  ex¬ 
creatur,  pro  medicamento  omnino  sano,  inter¬ 
dum  utili,  recensere  licet.  Acida  vegetabilia, 
citrus  aurantium,  et  citrus  medica  praesertim, 
et  fructus  acido-dulces,  saepe  feliciter  ab  aegris 
phthisicis  usurpata  fuerint. 

Balsama  varia,  et  gummi-resinae,  myrrha 
praecipue,  quae  quasi  tubercula  in  pulmonibus 
ulcerata  sanare  pollentia,  olim  maxime  lauda¬ 
ta,  nunc  quidem  fere  ab  omni  medico  jure 
praetermissa  videntur.  Neque  tacendum  -est, 
quod  fructus  myrrha  utenda  perceptos  esse,  a 
magnis  pendet  nominibus. 

Cinchonam  officinalem  libere  'dandam  esse 
in  hoc  morbo  a  quibusdam  monemur  *,  atta¬ 
men  magnae  doses  et  frequenter  repetitcC  vix, 
utputa,  et  ne  vix  quidem,  sine  discrimine  in¬ 
signi  in  ulla  fere  casu  phthiseos  tuberculosae 
exhiberi  possunt.  In  quibusdam  prolecto  casi¬ 
bus. 

bus,  exempli  gratia,  ubi  mulieres  signa  phthisica 
ostendunt  ex  lactatione  justo  diuturniore,  aut 
leucorrhoea,  inducta  ;  vel  quando  phthisis  a  de¬ 
bilitate,  nimia  copia  seri,  aut  puris  ex  absces¬ 
su,  vel  post  ullam  chirurgiae  magnam  opera¬ 
tionem  oriente,  pendere  videatur ;  si  nulla  ad¬ 
sit  inflammatio  pulmonibus,  tussi  cum  expecr 
toratione  libera  simul  stipata,  nihil  obstat  quo 
minus  ciuchona  et  idonea  et  sana  evadit.  Mor¬ 
bo  jam  ad  ultimum  perducto,  cum  magna  urr- 
get  debilitas,  cxpectoratione  libera  et  copiosa 

perstante,  ad  hoc  sudoribus  colliquentibus  ad- 

\ 

junctis,  decoctum  cinchonae  una  cum  acido 
sulphurico  diluto  sumptum,  quandoque  ut¬ 
puta  '  in  salutem  cadere  potest,  neque  saltem 
incommodum  faciat. 

Hydrargyrus  in  morbis  nonnullis  quasi  for¬ 
titer  debbstruens  cognitus,  phthisin  pulmona¬ 
lem  graviorem  reddere,  et  progressum  ejus 
maturare  videtur  ;  quamvis  eodem  tempore 
,  valeat  ad  signa  syphilitica  hunc  morbum  co¬ 
mitantia  sananda.  Alias  vero,  cum  omnia 
signa  vulgaria  phthiseos  tuberculosas  a  labe  sy¬ 
philitica  pendent,  hascce  prorsus  tollere  queat. 

Casum 

Casum  hujus  generis  notabilem  ipse  olim  vi¬ 
di. 

Variis  medicamentis  saep^  necesse  est  uti, 
quo  signa  tabidum  maxime  urgentia  leventur. 
Dolor  thoracis  violentus  et  fixus,  necnon  dys¬ 
pnoea  gravis,  nonnunquam  stadiis  etiam  in 
provectioribus  morbi,  praesertim  si  signa  gra¬ 
viora  fiant,  Ht  sanguis  mittatur  necessarium 
reddant :  sed  copia  tantum  quinque  aut  sex 
unciarum  hujus,  pro  tempore  detrahi  debet; 
quandoque  prosunt  setacea  ;  epispasticum  au¬ 
tem  juxta  partes  affectas,  iterum  atque  iterum, 
si  necesse  sit,  applicatum,  melius  ullo  ex  jam 
supra  dictis  evadit.  Si  quando  tussis  gravi¬ 
ter  urgeat,  demulcentia,  et  imprimis  opiata, 
exhibenda  sunt.  Sudores  colliquentes  acidum 
sulphuricum,  dosi  scilicet  refracta,  vel  hoc 
cum  decocto^cinchonae  conjunctum,  requirere 
possunt.  Et  diarrhoea  colliquens  intra  limites 
tenenda  est  opiatis,  vel  ore,  vel  cum  enemati- 
bus  sumptis ;  quae  quandoque  a  kino,  catechu, 
et  potione  carbonatis  calcis,  auxilium  accipi¬ 
unt. 


Diaetam 

Bijetam  phthisicorum  ex  lacte,  fructibus, 
ct  farinaceis,  maxime  confectam  esse  oportet. 
Quando  adsunt  signa  inflammatoria,  diaeta  par¬ 
ca,  refrigerante,  et  laxante,  utendum  est ; 
stadiis  autem  ultimis  morbi,  debilitas,  et  ema- 
ciatio  maxime  timenda  et  provenienda  sunt  ; 
quo  tempore  nempe  lacte,  farinaceis,  et  fruc¬ 
tibus  maturis,  pauxillum  carnis  animalis  re¬ 
centis,  jus  c  carnibus  confectum,  necnonjura 
ex  gelatina  (Anglice  jellies)  magno  cum  com¬ 
modo  addi  possunt.  Et  diaetam  pleniorem 
hujus  generis  etiam  maturius  prescribere  li¬ 
ceat,  praesertim  si  aeger  sit  gracili  forma  cor¬ 
poris,  et  constitutione  scrofulosa. 

Cum  igitur  omne  remedium  hactenus  nobis 
cognitum,  nequaquam  in  phthisi  medenda  fide 
sit  dignum  ;  et  cum  morbo  progresso  nihil  ni¬ 
si  signa  gravissima  levare  faciendum  restat ; 
ubicunque  proclivitas  phthisi  sese  aperte  pro¬ 
dit,  vel  etiam  habeatur  suspecta,  nitendum 
est  pro  virili  parte,  ut  quamprimum  ei  occur¬ 
ratur.  A  vicibus  repentinis  frigoris  et  caloris 
cura  cum  maxima  praecavendam  est,  quod 
bene  fit  amictu  calidiore  per  tempora  anni  fri¬ 
gidiora. 

gidiora,  liecnon  indusio  laneo  semper  induto  ; 
conelavibus  arctis  et  calidis  evitatis ;  exercita¬ 
tione  regulari  sub  dio,  si  tempestas  sinit,  cap¬ 
ta;  diaeti  nutriente,  non  stimulante,  adhibi¬ 
ta,  praesertim  si  constitutio  sit  debilis  seu  scro- 
fulosa  ;  et  di^ta  parciore,  ubi  adest  plethora. 
Attentio  parum  sapiens  hisce  et  similibus  re¬ 
bus,  inter  causas  forte  recensenda  est  cur  phthi¬ 
sis  pulmonalis  in  hac  quam  in  regionibus  vici¬ 
nis  magis  grassatur,  quamvis  coelum  quarundam 
harum  haud  minus  proclive  ad  phthisi n  pul¬ 
monalem  excitandam  videatur.  Vices  repen¬ 
tinae  algoris  atque  caloris  haud  rarius  in  Bata- 
via  quam  in  hac  nostra  regione  eveniunt,  et 
extremitates  temperiei  ferd  majores  sunt ;  ef¬ 
fectus  autem  earum  quoad  constitutionem  ne¬ 
que  sunt  tam  subiti  neque  tam  violenti :  sed 
prae  Magna  Britannia  catarrhus  et  phthisis 
pulmonalis  rarb  conspiciuntur.  Hancce  diffe¬ 
rentiam  e6  quod  Batavi  melius  ac  plenius  ves¬ 
tiuntur,  et  domus  habent  satis  amplas,  bene 
ventilatas,  neque  calidas,  quidam 'referunt 

G  Germani, 

Germani,  contra,  quorum  in  domibus  vapora¬ 
ria  sunt,  auris  tam  calidis*  vescuntur,  ut  catar- 
rho  et  phthisi  haud  ininus  ac  Angli  obnoxii 
extant.  "  ‘  ;  . 

